*Žiedeliu dar vadinamas ežeras Plungės raj.*
Koordinatės: 54°42′49″š. pl. 24°28′39″r. ilg.﻿ / ﻿54.71373°š. pl. 24.477541°r. ilg.﻿ / 54.71373; 24.477541

| Kaukinės ežeras (Žiedelis) |
| --- |
| Kaukinės ežerasKaukinės ežeras |
| Vieta | Kaukinė, Kaišiadorių raj. |
| Plotas | 0,012 km² |
| Kranto linijos ilgis | 0,39 km |
| Kilmė | ledyninė-karstinė |
| Didžiausias gylis | 15 m |
|  |
|  Vikiteka | Kaukinės ežeras (Žiedelis) |

Pakrantėje stovi kryžius partizanams
**Kaukinės ežeras** (kitaip **Žiedelio ežeras**) – nedidelis ežeras, telkšantis Kaišiadorių rajono ir Elektrėnų savivaldybės paribyje, Žiežmarių apylinkės seniūnijoje, Kaukinės kaime, apie 4 km į šiaurę nuo Beižionių. Priklauso Nemuno mažųjų intakų (su Nemunu) baseinui, hidrologinis nr. 10031149. Ežeras yra hidrografinis kraštovaizdžio objektas, patenkantis į Kaukinės botaninio-zoologinio draustinio teritoriją. LR Aplinkos ministerijos paskelbtas saugomu gamtos paveldo objektu 1999 m.

Gali būti pasiekiamas žvyrkeliu per mišką iš kelio  **1812**  Žiežmariai–Nemaitonys–Stakliškės , pasukant Sutartiškėse, kur stovi kelio ženklas su nuoroda link jo „3 km". Saugomas objektas pažymėtas informacine lenta, pakrantės prižiūrėtos, aplink jį stūkso kelios sodybos. Pritaikytas poilsiui – į vandenį nutiesti tilteliai. Pakrantėje pastatytas kryžius vietos partizanų atminimui. Rytinėje ir šiaurinėje pusėje auga du dideli saugomi medžiai – Kaukinės liepos. Iš rytų pusės prateka Spengla.

Ežero plotas – 1,2 ha, gylis – 14-18 metrų. Forma beveik tobulas apskritimas: ilgio ir pločio santykis 120x120 m. Altitudė 160,4 m. Krantai žemi. Gyvena tiktai menkavertės žuvys. Ežeras nenutekantis. Spėjama, kad tai vienintelis vandens telkinys šalyje, atsiradęs nukritus meteoritui. Požeminių šaltinių maitinamo ežero vanduo šaltesnis nei kitur.

Legendos
--------

Danguje netikėtai pasirodęs kaukiantis ugnies kamuolys, kuris trenkėsi į miško tankmę. Toje vietoje nuo sprogimo atsivėrė didžiulė skylė, o aplinkui kilometro spinduliu išvirto ir sudegė miškas. Aplinkui atsiradusį ežerėlį apsigyveno žemdirbiai, tai vietovei davę Kaukinės vardą.

Žiedelis priklauso tai ypatingai vandens telkinių grupei, apie kuriuose pasakojama, kad jų gylio negalima matuoti. To nedera daryti dėl dviejų priežasčių – pirma, ežeras pyksta matuojamas, antra, kažin ar jis apskritai turi dugną… Kalbama, kad vienas vyras bandė išmatuoti ežero gylį. Jis prakirto eketę ir leido vadeles gilyn. Atėjo vakaras ir vyras dar nebaigė matuoti, mat tas vadeles kažkas traukė žemyn. Žmogus nuėjo namo, palikęs viską prie ežero. Naktį jis susapnavo, kad ežeras jam pasakė: „Jeigu nori mane išmatuoti, tai aš kasmet imsiu po žmogų".

Šaltiniai
---------

1. ↑  LR ežerų klasifikatorius
2. ↑
3. ↑

Nuorodos
--------

* Sąrašas:Kaišiadorių rajono ežerai
* Saugomų teritorijų valstybės kadastras Archyvuota kopija 2021-01-26 iš Wayback Machine projekto.
* Kaukinės ežeras „Žiedelis"
* Kaukinės ežeras Gamtos kataloge

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RKaišiadorių rajono savivaldybės saugomos teritorijos |
| --- |
|  |
| Regioniniai parkai | 
Aukštadvario regioninis parkas • Kauno marių regioninis parkas |
|  |
| Valstybiniai draustiniai | 
Budelių kraštovaizdžio • Būdos botaninis-zoologinis • Gabriliavos pedologinis • Kaukinės botaninis-zoologinis • Lapainios botaninis • Lomenos kraštovaizdžio • Palaraisčio telmologinis • Strošiūnų kraštovaizdžio |
|  |
| Savivaldybės draustiniai | 
Beičiūnų ornitologinis • Dabintos ornitologinis • Laukagalio botaninis • Midegos botaninis • Paparčių botaninis • Pūstakiemio botaninis • ~~Rumšiškių teriologinis~~ • Strošiūnų teriologinis • Šešuvos botaninis • Šnipelių entomologinis • Šventininkų botaninis • Žaslių herpetologinis |
|  |
| Biosferos poligonai | 
Būdos-Pravieniškių |
|  |
| Gamtos paminklai | 
Rumšiškių miško pušis |
|  |
| Valstybiniai gamtos paveldo objektai | 
Borų miško pušis • Darsūniškio mineralinis šaltinis • Dovainonių atodanga • Gastilionių atodanga • Gastilionių ąžuolas • Gastilionių gūbrys • Grigaliūno liepa • Kaukinės ežeras (Žiedelis) • Kovaičių akmenys • Lašinių akmuo • Lašinių konglomeratų atodanga • Rumšiškių miško ąžuolas • Strėvos atodanga • Totoriškių akmuo |
|  |
| Savivaldybės gamtos paveldo objektai | 
Aleksiejūniškių akmuo • Antakalnio pušis • Avinėlių akmuo • Butkiškių akmuo • Čigonės akmuo • Dainių akmuo • Darsūniškio akmuo • Degučio akmuo • Girgždų akmuo • Karčiupio miško ąžuolas • Karveliškių akmuo • Kaukinės liepos • Kaukinės miško akmuo • Klėriškių I akmuo • Klėriškių II akmuo • Kovaičių III akmuo • ~~Lesotos klevas~~ • Lesotos liepa • Medinų akmenys • Nemaitonių akmuo • Ringailių akmuo Juozytis • Ringailių II akmuo • Sevelionių akmuo • Slabados akmuo • Svirplionių ąžuolas • Uogintų ąžuolas • Varkalių I akmuo • Varkalių II ir III akmenys • Varkalių IV akmuo • Varkalių miško akmuo • Varkališkių miško pušys • Žydiškių akmuo |

 |